**Bernhard Jacob Ludwig Dernburg** (født 17. juli 1865 i Darmstadt i storhertugdømmet Hessen, død 14. oktober 1937 i Berlin) var en tysk bankmann og politiker.

Liv og virke
------------

### Bakgrunn

Bernhard Dernburg var sønn av publisisten Friedrich Dernburg, opprinnelig av jødisk herkomst, senere konvertitt til den evangeliske protestantisme.

### Karriere

Bernhard Dernburg var bankdirektør i Berlin fra 1901 til han i 1906 ble utnevnt som direktør for utenriksdepartementets koloniavdeling og senere statssekretær og leder da avdelingen ble utskilt til det selvstendige kolonidepartementet. Dernburg reiste i de tyske koloniene og fremsatte forslag til forbedringer av de innfødtes vilkår. 

Dernburgs politikk førte til økt eksport fra koloniene til Tyskland. Han ble i riksdagen utsatt for skarp kritikk, særlig fra sentrumslederen Erzberger, da for kostnadene ved administrasjonen av koloniene. Kritisert ble også hans favorisering av den tyske storindustrien hvor han tidligere hadde hatt flere styreverv. Dernburg gikk av som statssekretær allerede i 1910. 

Dernburg var fra 1913 leder av Preußisches Herrenhaus, førstekammeret i den prøyssiske landdagen. Etter den første verdenskrigens utbrudd var han ansvarlig for tysk propaganda mot USA i perioden 1914 til 1915. Dernburg var fra april til juni 1919 riksfinansminister i Scheidemanns regjering, men trakk seg i protest mot Versaillestraktaten.

Dernburg var i 1919 medlem av den forfatningsgivende Nasjonalforsamlingen i Weimar som medlem av det demokratiske partiet og fra 1920 til 1930 medlem av riksdagen. Han var en flittig skribent i finans- og sosialpolitiske emner blant annet i det liberale Berliner Tageblatt.

Dernburg-vognen
---------------

Mercedes-Benz lagde i forbindelse med Dernburgs reise til Afrika i 1907, en egen bil, *Dernburgvognen (Dernburg-Wagen eller Kolonialwagen)*. Bilen fungerte imidlertid dårlig som følge av dårlig utprøving og Bernhard Dernburg foretrakk muldyrsadel eller muldyr og kjerre. På reisen deltok også Dernburgs venn Walter Rathenau.

Bildegalleri
------------

* Bernhard Dernburg (i bærestol) på reise gjennom tyske koloniområder i Øst-Afrika i 1907.Bernhard Dernburg (i bærestol) på reise gjennom tyske koloniområder i Øst-Afrika i 1907.
* «Dernburgvognen» ble laget av Mercedes-Benz for reisen til Afrika i 1907.«Dernburgvognen» ble laget av Mercedes-Benz for reisen til Afrika i 1907.
* TV-journalisten Fides Krause-Brewer (ZDF), her med Helmut Schmidt valgnatten 1976, er barnebarn av Bernhard Dernburg.TV-journalisten Fides Krause-Brewer (ZDF), her med Helmut Schmidt valgnatten 1976, er barnebarn av Bernhard Dernburg.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Brockhaus Enzyklopädie, oppført som Bernhard Jakob Ludwig Dernburg, Brockhaus Online-Enzyklopädie-id dernburg-bernhard-jakob-ludwig[Hentet fra Wikidata]
3. 1 2   Social Networks and Archival Context, SNAC Ark-ID w6rk9t36, besøkt 9. oktober 2017[Hentet fra Wikidata]
4. 1 2  Ritter, Gerhard A. *Dernburg, Bernhard Jakob Ludwig* i Neue Deutsche Biographie 3 (1957), s. 607-608 besøkt 28. desember 2014
5. ↑  Adventuremedia4u Arkivert 29. desember 2014 hos Wayback Machine. besøkt 28. desember 2014
6. ↑  Golf Dornseif: *Als die Südwester Autos laufen lernten* Arkivert 24. september 2015 hos Wayback Machine. besøkt 28. desember 2014

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |

Portal: Tyskland